b'\n_START_ARTICLE_\nTroff\n_START_PARAGRAPH_\nTroff on tekstinmuotoiluohjelmisto, joka on alun perin kehitetty AT&T:ll\xc3\xa4 Unix-k\xc3\xa4ytt\xc3\xb6j\xc3\xa4rjestelm\xc3\xa4lle._NEWLINE_troff- ja nroff-ohjelmat kehitti Joe Ossanna, jonka j\xc3\xa4lkeen Brian Kernighan jatkoi.\n_START_SECTION_\nOminaisuuksia\n_START_PARAGRAPH_\nTroffin sy\xc3\xb6tt\xc3\xb6kieli on t\xc3\xa4ysin ohjelmoitavissa. Taulukoiden, kaavioiden ja matemaattisten kaavojen tuottamisen helpottamista varten on erillisi\xc3\xa4 esik\xc3\xa4\xc3\xa4nt\xc3\xa4ji\xc3\xa4. Troffin ohjaukseen k\xc3\xa4ytet\xc3\xa4\xc3\xa4n tekstitiedostoa, jota voi muokata, k\xc3\xa4sitell\xc3\xa4 ja s\xc3\xa4ilytt\xc3\xa4\xc3\xa4 k\xc3\xa4ytt\xc3\xa4j\xc3\xa4n valitsemilla ty\xc3\xb6kaluilla._NEWLINE_Eri k\xc3\xa4ytt\xc3\xb6tarkoituksia varten on kehitetty erilaisia laajoja makropaketteja. Tyypillinen troff-toteutus sis\xc3\xa4lt\xc3\xa4\xc3\xa4 me-makrot tieteellisten tutkimusjulkaisujen tuottamista varten, man-makrot Unixin manuaalisivujen tuottamiseen sek\xc3\xa4 ms- ja mm-makrot kirjeit\xc3\xa4, kirjoja, muistioita ja raportteja varten.'